Hornstrandir | Konumania Mania of a woman Home About 15/07/2014 Ferðalög, Travel Hornstrandir Mig hefur lengi dreymt um að fara á Hornstrandir og fyrir fjórum árum reyndum við en þá gerði brjálað veður og því ófært. En núna hafðist það. Við fórum með Ferðafélagi Íslands og fararstjórar voru þau Páll ÁSgeir Pálsson og Sigrún Rósa Jónsdóttir. Þau þekkjum við vel eftir að hafa labbað með þeim í tvö ár, eru einstaklega fróð um þetta svæði og svo eru þau svo skemmtileg. Á leiðinni fórum við um Hólmavík og þrátt fyrir súld og rigningu var ferðalagið einstaklega skemmtilegt. Hittum hópinn í Bolungarvík og lögðum af stað þaðan með báti Hauks Vagnssonar og var sonur hans Þröstur háseti. Þjónustan frábær hjá þeim feðgum en Þröstur tók okkur mörg á hestbak og bar okkur í land í Lónufirði. Skilyrði fyrir því að fá svoleiðis þjónustu var að vera léttari en 80 kg og varð skyndilegt þyngdartap hjá nokkrum karlmönnum í hópnum. Af hópnum voru 10 úr gönguhópnum okkar "Eilífu lífi" og 9 öðrum vorum við svo heppin að kynnast. Héldum til í Hornbjargsvita sem er algjör lúxus. Og staðarhaldari, hann Halldór, er þvílíkur snillingur. Fyrsta kvöldið beið okkar ljúfeng kjötsúpa og nýbakað brauð, bæði rúgbrauð og heilhveitibrauð. Næsta dag steikti hann einstaklega góðar fiskibollur úr fiski sem hann hafði sjálfur veitt undan ströndinni. Einn vitavörðurinn hann Óli kommi var þarna í nokkur ár og þarna er sovétstjarnan og herbergin hétu meðal annars Moskva, Stalingrad og Sibería. Endalaust hægt að skoða þá fjölbreyttu flóru sem er á þessum afskekkta stað. Brönugrös, man ég ekki eftir að hafa séð áður. Halldór að nostra við súpuna. Þetta varð svolítið blautur túr. En mikið hlegið og allir skemmtu sér vel. Bjarnavík, þar var ýmislegt að sjá í fjörunni. Við fórum í göngu uppá Hornbjarg og Horn en vegna þoku sáum við nú ekki mikið. Við verðum bara að fara aftur. Á leiðinni til baka gengum við frá vitanum í Veiðileysufjörð í ævintýralegri þoku. Komin á leiðarenda og báturinn kominn til að sækja okkur. Og fórum síðan á Tjöruhúsið og fengum okkur gott að borða saman. 2 comments Sigríður Dögg Guðjónsson - 16/07/2014 01:20 Takk fyrir að deila gleði og fegurð. <3 Reply Hulda Björk Georgsdóttir - 18/07/2014 05:44 Takk Sigga mín @ email@email.no Reply Leave a Reply Cancel reply Your email address will not be published. Required fields are marked * Comment Name * Email * Website Powered by WordPress - A theme by CSSIgniter.